Hamas anunţă că a prezentat mediatorilor o viziune cuprinzătoare privind un acord de încetare a focului în Fâşia Gaza, informează Rador Radio România.
Gruparea islamistă palestiniană Hamas a anunţat joi că a prezentat mediatorilor o viziune cuprinzătoare privind un acord de încetare a focului, ce are la bază oprirea "agresiunii" israeliene împotriva palestinienilor din Fâşia Gaza, furnizarea de ajutoare şi revenirea persoanelor strămutate la locuinţele lor din Gaza, precum şi retragerea forţelor israeliene.
De asemenea, viziunea include şi poziţia grupării asupra unui schimb de prizonieri şi ostatici, se adaugă într-un comunicat al Hamas, fără a oferi detalii suplimentare.